નવી દિલ્હી : નેશનલ પÂબ્લક રેડિયોના ચીફ બિઝનેસ એડિટર પલ્લવી ગોગોઈના રેપના આરોપ પર પૂર્વ કેન્દ્રીયમંત્રી એમજે અકબરે ખુલાસો કર્યો છે. ભાજપના સાંસદ એમજે અકબરે કહ્યું છે કે, તમામ આરોપો આધાર વગરના છે. તેમનું કહેવું છે કે, પલ્લવી ગોગોઈ સાથે સહમતિથી સંબંધો ઉભા કરવામાં આવ્યા હતા અને આ સંબંધ ઘણા મહિના સુધી ચાલ્યા હતા. અકબરનું કહેવું છે કે, મોડેથી બંને સહમતિથી અલગ થઇ ગયા હતા. અકબરના પત્નિ મલ્લિકા પણ પતિના સમર્થનમાં આવી છે અને કહ્યું છે કે, પલ્લવી ખોટું બોલી રહી છે. પત્રકાર પલ્લવી ગોગોઇએ વોશિંગ્ટન પોસ્ટમાં લેખ કરીને એમજે અકબર ઉપર આક્ષેપ કર્યા છે. તેમણે કહ્યું છે કે, ૨૩ વર્ષ પહેલા એશિયન એજમાં કામ કરતી વેળા અકબરે તેમની સાથે બળાત્કાર ગુજાર્યો હતો.